stanford-oval/wikipedia huggingface dataset:
הלל דלסקי
מחקריו > Joseph Conrad: The Way of Dispossession

ספרו זה של דלסקי התפרסם ב-1977, כותרת הספר מתייחסת לטיעון שעומד בבסיסו, והוא ציטוט מטי. אס. אליוט ("Four Quartets"): "כדי לרכוש את מה שאין לך, עליך לותר על מה שיש לך." בהקשר זה כתב קונרד בספר אוטוביוגרפי ("A Personal Record"), "יש לי אינסטינקט של אימה מלאבד ולו לרגע קט את השליטה המלאה בעצמי," דלסקי סבור שהפחד הזה משתקף ביצירותיו העיקריות של קונרד. הוא מרבה לתאר מצבים שאדם עומד לפתע במבחן בלתי צפוי שמגלה, גם לאדם עצמו, את ערכו. קונרד מראה איך ערך זה תלוי ביכולתו לשלוט בעצמו. אולם בספר שמהווה שיא בהצגת נושא זה, "לנגד עיניים מערביות", מגיע הגיבור להגשמתו על ידי נכונותו לאבד את שליטתו העצמית.
קונרד כתב מספר רב של רומנים, אך דלסקי מתרכז בניתוח מפורט של שמונה טקסטים בלבד, ביניהם החשובים ביותר לדעתו "נוסטרומו", "הסוכן החשאי" ו-"לנגד עיניים מערביות".
מחקריו > The Divided Heroine: A Recurrent Pattern in Six English Novels

הספר הזה יצא לאור ב-1984. שם הספר מצביע על הנושא שלו, הגיבורה החצויה. ספר זה שונה מספריו האחרים של דלסקי בכך שלא נכתב על סופר אחד. הוא עוסק בשישה ספרים של שישה סופרים שונים: "אנקת גבהים" מאת אמילי ברונטה, "הטחנה על הנהר פלוס" מאת ג'ורג' אליוט, "טס לבית דרברוויל" מאת תומאס הרדי, "The White Peacock" מאת דייוויד הרברט לורנס, "מרת דאלוויי" מאת וירג'יניה וולף ו"קץ הפרשה" מאת גרהם גרין.
בכל ששת הספרים, הדמות המרכזית היא אישה אשר נמשכת לשני גברים שהם הפכים האחד לשני. אהבתה של האישה לשני הגברים המנוגדים מצביעה על אישיות המכילה תכונות מנוגדות. כל הספרים מתארים אישה שאינה מסוגלת להגיע לשיווי משקל כלשהו. העלילות מסתיימות על פי רוב במוות, לפעמים בהתאבדות.
מחקריו > Unities: Studies in the English Novel

בספר זה אסופת מאמרים על הרומן האנגלי פרי עטו של הלל דלסקי. כמחצית מן המאמרים מתפרסמים בפעם הראשונה. הספר ראה אור ב-1985, בתקופה שהשפעתו של הזרם הבקורתי דקונסטרוקציה היה בעיצומו. מבקרים באסכולה זו טענו, בין היתר, שלא יכולה להיות אחדות לרומן בגלל ניגודים שמטבע הדברים לא ניתן ליישבם. בניגוד לדקונסטרוקציה, טוען דלסקי שישנן דרכים שונות להשגת אחדות ברומן. בספר זה דן דלסקי במספר רב של סופרים ובארבע צורות אחדות. הסופרים הם: ויליאם מייקפיס תאקרי, ג'ורג' אליוט, וירג'יניה וולף, וא.מ. פורסטר בקבוצה הראשונה; דייוויד הרברט לורנס, ג'וזף קונרד וא.מ. פורסטר בקבוצה השנייה; ג'יין אוסטן, ויליאם מייקפיס תאקרי, ג'יימס ג'ויס, וגרהם גרין בקבוצה השלישית; דייוויד הרברט לורנס, תומאס הרדי, ואלן סיליטו בקבוצה הרביעית.
מחקריו > בשר-ודם בקסת הדיו: עיונים ברומנים אנגליים קלסיים

זהו ספרו היחיד של דלסקי בשפה העברית, אשר התפרסם בהוצאת מוסד ביאליק ב-1985. הספר הוא תרגום מעודכן של כתביו באנגלית.
מחקריו > Thomas Hardy and Paradoxes of Love

ספרו זה של דלסקי ראה אור ב-1997, ודן בשבעה רומנים של תומאס הרדי. הרדי האמין שגבר מתאהב כאשר הוא נעשה ער לריקנות בתוך עצמו, ומנסה למלא את החלל. במרכז רוב הרומנים עומדת אישה שמתאהבת בשני גברים שהם הפכים אחד של השני, למשל טיפוס של דון ז'ואן כנגד איש צנוע וביישן. במספר רומנים גם תוארה אישה שכל כך מסופקת בעצמה שאינה מסוגלת להתמסר ביחסי מין. הרדי היה הסופר הראשון בספרות האנגלית שכתב במפורט על נושא המין, ובכך קדם לדייוויד הרברט לורנס.
דלסקי טוען שהרדי הגיע למבוי סתום בניסיונו ליישב את הניגודים בגיבורות שלו והפסיק לכתוב רומנים לאחר פרסום "ג'וד האלמוני" ב-1895. הרדי עצמו נימק את הפסקת כתיבת הרומנים כתגובה לביקורות לא טובות שקיבל על שני הרומנים האחרונים והגדולים שלו ("טס לבית דרברוויל" ו"ג'וד"). לאחר "ג'וד" הרדי הקדיש את עצמו במשך למעלה משלושים שנה לכתיבת שירה - ובהצלחה גדולה.
ספריו

The Forked Flame: A Study of D. H. Lawrence (London: Faber & Faber; Evanston: Northwestern University Press; 1965), Paper-covered edition (London: Faber & Faber, 1968). New edition (reprint), with new preface (Madison: University of Wisconsin Press, 1987).
Dickens and the Art of Analogy (London: Faber & Faber; New York: Schocken; 1970).
Joseph Conrad: The Way of Dispossession (London: Faber & Faber; New York: Holmes & Meier; 1977).
The Divided Heroine: A Recurrent Pattern in Six English Novels (New York and London: Holmes & Meier, 1984).
Unities: Studies in the English Novel (Athens: The University of Georgia Press, 1985).
בשר-ודם בקסת הדיו: עיונים ברומנים אנגליים קלסיים, תרגמה אופירה רהט (ירושלים: מוסד ביאליק, 1993)
Thomas Hardy and Paradoxes of Love (Columbia and London: University of Missouri Press, 1997).
ed. with Murray Baumgarten, Homes and Homelessness in the Victorian Imagination (New York: AMS Press, 1998).
הערות שוליים

↑  תואר דוקטור לפילוסופיה, דבר, 15 ביוני 1964
| --- | --- |
בקרת זהויות :  NLI: 987007310198205171  PLWABN: 9810583588405606  BnF: cb120368790 (data)  GND: 121330826  ISNI: 0000 0001 1080 9477  LCCN: n50036501  NTA: 071918590  SUDOC: 028556453  VIAF: 108372949   WorldCat (עם VIAF): 108372949
אלרגיה לביצים

אלרגיה לביצים היא בין האלרגיות הנפוצות ביותר למזון, הכוללות אלרגיה לחלב, אגוזים, סויה, שומשום, חיטה, דגים, רכיכות ובוטנים. האלרגיה מתבטאת בתגובה של מערכת החיסון כתוצאה מחשיפה לאלרגנים, שהם חלבונים המצויים בביצים. לרוב, אלרגיה לביצים מופיעה בינקות, עם שכיחות של כ-1% בקרב ילדים בני שנתיים באירופה. ברוב המקרים, האלרגיה חולפת עד גיל ההתבגרות ובקרב מבוגרים שכיחותה נמוכה והיא מוערכת בכ-0.1%.
תסמינים

אלרגיה לביצים בקרב ילדים מלווה בדרך כלל באקזמה מסוג אטופיק דרמטיטיס ותסמינים כמו גודש באף ונזלת. תגובות חמורות לאלרגיה זו יכולות להיות מלוות בתסמינים נשימתיים כמו שיעול, קשיי נשימה, נפיחות באזור הגרון, אנפילקסיס, חנק, הקאות, שלשולים, איבוד נוזלים והתייבשות, לחץ דם גבוה או חיוורון.
ילדים בעלי אלרגיה לביצים בשילוב אטופיק דרמטיטיס נוטים יותר לפתח אסתמה, שילוב שמביא לסיכון גבוה יותר לתגובות אלרגיות קשות.
גורמים

תגובה אלרגית לביצים מתרחשת כתוצאה מחשיפה למזונות המכילים חלבוני ביצים. חומרת התגובה תלויה בכמות חלבוני הביצה ובמידת הבישול, כאשר חלבון ביצה גולמי הוא גורם משמעותי יותר לתגובה אלרגית לעומת חלבון ביצה מבושל. בישול חלבון הביצה עשוי לשנות את מבנה החלבון ובכך להפחית את האלרגניות שלו.
התפתחות האלרגיה תלויה בנטייה גנטית וכן בגורמים גאוגרפיים וסביבתיים. מקובל כי חשיפה מוקדמת של תינוק לביצים עשויה למנוע התפתחות של האלרגיה בשלב מאוחר יותר בחיים.
אלרגיה לביצים עלולה להופיע יחד עם אלרגיות אחרות למזון, לרוב אלרגיה לחלב פרה ואלרגיה לבוטנים. פעוטות המאובחנים עם אלרגיה לביצים הם בעלי סיכון מוגבר לפתח אלרגיה נוספת לבוטנים, לעומת פעוטות שלא מאובחנים עם אלרגיה לביצים.
תגובה פיזיולוגית

הסוג השכיח ביותר של אלרגיה לביצים נובע מתגובה חיסונית הגורמת להופעת התסמינים האופייניים. התגובה מתווכת על ידי נוגדני IgE כתוצאה מחשיפה לחלבונים המצויים בביצים. ישנם חמישה חלבונים אלרגניים עיקריים המצויים בביצה (Gal d 1-5). רוב החלבונים האלרגניים מצויים בחלבון הביצה והם כוללים אובומוקואיד (אנ') (Gal d 1), אובלבומין (Gal d 2), אובוטרנספרין (אנ') (Gal d 3) וליזוזים (Gal d 4). אף על פי שאובלבומין הוא החלבון העיקרי, אובומוקואיד הוא האלרגן העיקרי בשל עמידותו היחסית בפני חום ואנזימי עיכול. האלרגן העיקרי בחלמון הביצה הוא אלפא-ליבטין (Gal d 5).
חלבוני הביצה עשויים לעורר גם תגובות אלרגיות שאינן מתווכות על ידי נוגדני IgE, אלא על ידי תאי מערכת החיסון. ישנן גם תגובות אלרגיות משולבות בתיווך IgE וללא תיווך IgE. תגובות אלה מתרחשות לרוב כמה שעות לאחר החשיפה ומעורבות בדרך כלל בדלקת עור אטופית ומחלות קיבה ומעיים.
אבחון

אבחון אלרגיה לביצים כולל סקירת הרקע הרפואי של הנבדק וכמה בדיקות שונות. הבדיקות כוללות מבחן דקירה עורית (אנ'), בדיקת נוגדני IgE ספציפיים, בדיקת מדבקה עורית (אנ') וחשיפה מבוקרת והדרגתית לאלרגן דרך הפה. שילוב של כמה בדיקות מסייע לאבחון ודאי יותר של האלרגיה.
התנהלות, טיפול ומניעה

טיפול והתמודדות עם אלרגיה לביצים נעשים בהתאם להנחיות הרופא.
הימנעות מצריכת מזון המכיל ביצים היא הדרך הטובה ביותר להימנע מתגובות אלרגיות, אולם מכיוון שביצים הן מרכיב הנפוץ במוצרי מזון רבים, דיאטה נטולת ביצים עשויה להיות מאתגרת. בנוסף, חלבוני ביצה עשויים להימצא במזונות שונים שאינם מכילים בדרך כלל ביצים, בעקבות חשיפה בעת הכנתם במטבחים כמו מסעדות ומאפיות או בשל זיהום צולב. מקור נוסף לחשיפה לחלבוני ביצה הוא השימוש שלהם כחומרי הצללה במוצרי מזון כמו מרקים, יין ומשקאות אלכוהוליים.
על אנשים המאובחנים כאלרגיים לביצים להצטייד באופן תמידי עם אנטיהיסטמין המתאים לנטילה דרך הפה, במקרה של חשיפה לביצים במזון. במקרים נדירים בהם ילדים סובלים מתגובות אלרגיות קשות המלוות בהיצרות דרכי הנשימה או ביתר לחץ דם, יש צורך בשימוש בזריקות לשימוש עצמי של אדרנלין בהישג יד באופן קבוע. בנוסף, על האלרגיים לביצים ובני משפחותיהם לקבל הדרכה מקצועית באופן שוטף על אופן השימוש בתרופות חירום אלה במקרים של חשיפה לביצים. כמו כן, ילדים בעלי אלרגיה לביצים המאובחנים גם כאסתמטיים זקוקים לטיפול מונע קבוע של קורטיקוסטרואידים בשאיפה ואף שימוש בזריקה עצמית של אדרנלין במקרי חשיפה.
אלרגיה לביצים חולפת לרוב באופן ספונטני אצל ילדים רבים במשך מספר שנים עד גיל הבגרות. לרוב, אצל ילדים בעלי אלרגיה קלה או מתונה יש נטייה גבוהה יותר לכך שהאלרגיה תחלוף. הזמן שבו אלרגיה לביצים חולפת משתנה בין אדם לאדם ולכן יש להעריך באופן אינדיבידואלי את העיתוי וההתאמה של חשיפה הדרגתית לביצים. כמו כן, ילדים מפתחים סבילות לביצים מבושלות מהר יותר לעומת ביצים לא מבושלות. בניגוד לאלרגיה אצל ילדים, אצל אלרגיים שאובחנו בגיל בוגר היא נוטה להימשך.
חיסונים לשפעת ולקדחת צהובה מיוצרים בביצים מופרות ולכן מכילים כמות נמוכה של חלבוני ביצה. במקרים של אלרגיה חמורה לביצים, מתן החיסון צריך להיעשות לאחר בירור רפואי ותחת השגחה. חיסוני חצבת, חזרת ואדמת (MMR) מכילים כמות נמוכה יותר של חלבוני ביצה שאינה גורמת לתגובה אלרגית ולכן חיסונים אלו נמצאו כבטוחים לבעלי אלרגיה לביצים.
הערות שוליים

1 2 3 4  Bandar Al-Saud, Sigurveig T. Sigurdardóttir, Early Introduction of Egg and the Development of Egg Allergy in Children: A Systematic Review and Meta-Analysis, International archives of allergy and immunology
1 2 3 4 5 6  Jean-Christoph Caubet, Julie Wang, Current Understanding of Egg Allergy, Pediatric Clinics of North America
1 2 3 4 5 6 7 8 9 10 11 12  Susan C. Leech et al, BSACI 2021 guideline for the management of egg allergy Susan, Clinical & experimental allergy
1 2  John W Tan, Preeti Joshi, Egg allergy: An update, Journal of paediatrics and child health
↑  Ralf G. Heine, Nora Laske, David J. Hill, The diagnosis and management of egg allergy, Current allergy and asthma reports
1 2  משרד הבריאות - אגף אפידמיולוגיה, תדריך חיסונים
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נטליה אוריירו

| --- | --- |

 לידה:  19 במאי 1977 (בת 47) מונטווידאו, אורוגוואי 
 סוגה מועדפת:  פופ לטיני, פופ רוק 
 מדינה:  אורוגוואי אורוגוואי ארגנטינה ארגנטינה רוסיה רוסיה
 תקופת הפעילות:  מ-1990 
 בן או בת זוג:  Ricardo Mollo   פבלו אצ'ארי (1994–2000) 
 מספר צאצאים:  1
 https://www.nataliaoreiro.com/
 פרופיל ב-IMDb
 חתימה:   
 
נטליה מריסה אוריירו איגלסיאס (בספרדית: Natalia Marisa Oreiro Iglesias, רוסית: Наталия Мариса Орейро Иглесиас Поджио Бурье; נולדה ב־19 במאי 1977) המוכרת בשם נטליה אוריירו היא שחקנית, דוגמנית, מעצבת אופנה וזמרת אורוגוואית-ארגנטינאית.
אוריירו התפרסמה בעיקר בזכות אלבומי המוזיקה שהוציאה, ובזכות השתתפותה בטלנובלות כמו "עשירים ומפורסמים" ו"בובה פראית".
ביוגרפיה

נטליה אוריירו נולדה ב-19 במאי 1977 במונטווידאו, אורוגוואי, בתם של קרלוס פלורנסיו אוריירו פוגיו ומייבל כריסטינה איגלסיאס בורי.
אוריירו החל ללמוד משחק בגיל שמונה, ובגיל שתים עשרה החלה להיבחן לראשונה בפרסומות.
במהלך שנות העשרה שלה היא הופיעה ביותר מ-30 פרסומות בטלוויזיה עבור חברות כמו קוקה קולה, פפסי וג'ונסון אנד ג'ונסון.
חיים אישיים

ב־31 בדצמבר 2001 נישאה אוריירו בחשאי לזמר ריקארדו מוז'ו, באי פרננדו דה נורוניה. לשניים בן שנולד ב-2012.
אוריירו היא צמחונית מאז שנת 2001 ופעילה למען הסביבה, והנחתה מספר תשדירים של ארגון גרינפיס.
באוקטובר 2021 הוענקה לה ולבנה אזרחות רוסית.
פילמוגרפיה > טלנובלות

1992 - "Alta Comedia" - ניצבת
1995-1994 - "Inconquistable Corazón" - ויקטוריה
1995 - "אנה המתוקה" (Dulce Ana) - ורוניקה איטורבה-מונטלבן
1996 - "דוגמניות 90-60-90" (90-60-90 modelos) - לוסיה פראלטה
1997 - "עשירים ומפורסמים" (Ricos Y Famosos) - ולריה גרסיה מנדס דה סאלמו
1999-1998 - "בובה פראית" (Muñeca Brava) - מילגרוס אספוסיטו/צ'וליטו
2002 - "קצ'ורה (Kachorra) - אנטוניה "קאצ'ורה" גררו/רוסריו אצ'אבל
2004 - "תשוקות באל דיסאו" (El Deseo) - כרמן
2005 - "Botines" - רנה
2006 - "V Ritme Tango" - נטליה פאסרז'ה דה אורטגה (צולם ושודר ברוסיה)
2007-2006 - "חיים שלי" (Sos Mi Vida) - אספרנסה "מוניטה" מוניוס
2009-2008 - "אמנדה או" (Amanda O) - אמנדה או (הסדרה שודרה רק באינטרנט)
2013-2012 - "לינץ'" (lynch) - איסבל רייס/מריאנה (צולם ושודר בקולומביה)
2013 - "רק את" (Solamente Vos) - אורורה אנדרס
2015 - "נקמתה של אריאנה" (Entre Canibales) - אריאנה/אנחלס
פילמוגרפיה > סרטים

1998 - "ארגנטינאית בניו-יורק" (Un Argentino en New-York) - ורוניקה "ורו" דה ריצ'י
2003 - "קליאו וסנדרה" (Cleopatra) - סנדרה
2004 - "La Guerra de los Gimnasios" בתפקיד שחקנית
2006 - "La Peli" - לולה מונטרו
2007 - "Las vidas posibles" - מרסיה מיקוני
2009 - "Música en espera" - פאולה אוטרו
2009 - "Francia" - כריסטינה מרסלה
2010 - "Miss Tacuarembó" - נטליה 'קריסטל' פרטו
2011 - "Mi primera boda" - לאונרה
2012 - "ילדות בהסתר" (Infancia clandestina) - כריסטינה/צ'רו
2014 - "הרופא הגרמני" (Wakolda) - אווה
2016 - "Gilda: no me arrepiento de este amor" - ג'ילדה
2018 - "re loca"- פילאר
2020 - "Le Noche Magica"
2021 - "Santa Evita"- סנטה אוויטה
2022 - "היום נתקן את העולם" - סילבינה
2023 - "Casi muerta" - מריה
TBA‏ - "Sin equipaje"
דיסקוגרפיה > אלבומי אולפן

1998: Natalia Oreiro
2000: Tu Veneno
2002: Turmalina
הערות שוליים

1 2  אהרון מורג, האשה האחרת, באתר ynet, 7 באוגוסט 2002
↑  מרב יודילוביץ', "הכל נעשה בהומור", באתר ynet, 17 בדצמבר 2002
אביבה קרול, ‏קשת: אוריירו אמרה כי נהנתה מיחסו של דודו; צר לנו שהפרשה מאפילה על תרומתו של טופז לזולת, באתר גלובס, 18 בדצמבר 2002
↑  Natalia Oreiro, Cóndor de Plata como Mejor Actriz, Exioina, 8.10.2013
↑  http://personajes.lanacion.com.ar/1717960-todos-los-ganadores-de-los-premios-condor-de-plata-2014
↑  Damián Blanco, Veganismo y vida sana, el secreto que cambió la vida de Natalia Oreiro, infobea, 7.3.2016
↑  התגעגעתם? נטליה אוריירו חוזרת בסדרה חדשה, טיים אאוט, 22 בינואר 2020
| --- | --- |
בקרת זהויות :  NLI: 987007587973705171  PLWABN: 9810580139505606  BnF: cb167523147 (data)  GND: 135131316  ISNI: 0000 0000 5550 4098  LCCN: n2003081192  MusicBrainz: bf67a751-bce5-4f7a-8d68-e4b5a678fae3  NKC: jn20020722308  NTA: 364369906  RERO: 02-A016314482  SUDOC: 15572911X  VIAF: 16603708   WorldCat (עם VIAF): 16603708
אלפונסו הררה

| --- | --- |

 לידה:  28 באוגוסט 1983 (בן 41) מקסיקו סיטי, המדינות המקסיקניות המאוחדות 
 שם במה:  Poncho 
 סוגה מועדפת:  מוזיקת פופ 
 מדינה:  מקסיקו 
 תקופת הפעילות:  מ-2001 
 מקום לימודים:  אקדמיית אדרון 
 https://alfonsoherrera.org/
 פרופיל ב-IMDb
 
אלפונסו "פונצ'ו" הררה
אלפונסו "פונצ'ו" הררה רודריגז (בספרדית: Alfonso "Poncho" Herrera Rodríguez; נולד ב-28 באוגוסט 1983; מקסיקו סיטי, מקסיקו) הוא שחקן מקסיקני. חבר לשעבר בלהקת "RBD".
ביוגרפיה

אלפונסו הררה נולד במקסיקו סיטי. הוא למד ב-"Edron" אקדמיה בריטית ברמה גבוהה, וסיים את לימודיו בשנת 2002. הררה רצה להיות טייס, ותכנן לעבור לסן אנטוניו, טקסס כדי להירשם ללימודי תעופה. הוא שינה את דעתו והחליט להתקבל ל-"Centro Artistica Educacion" המופעל על ידי התקשורת באמריקה הלטינית, המפעילה את "Televisa".
קריירה

לאחר ההשלמה שלו ב-"Centro Educacion Artistica", החל הררה עבודה מקצועית בתיאטרון. הוא הופיע ב-"Las Brujas de Salem" בשנת 2001, ב-Como matar a un ruisenor בשנת 2001 וב-Antigona בשנת 2001.
בשנת 2002 הוא לוהק לסרט "Amar te duele", שבוים על ידי פרננדו סריניינה, ומשם הררה עבר לטלוויזיה. הוא לוהק לטלנובלה "Clase 406" ומאוחר יותר הצטרף ללהקת "RBD".
בשנת 2004 הוא לוהק לטלנובלה "REBELDE", הגרסה המקסיקנית של המורדים, ושם שיחק בתור מיגל ארנגו, נער אשר עובר למקסיקו כדי לנקום על מות אביו. ל-"REBELDE" היו מעל 400 פרקים, ששודרו בשנת 2004–2006.
בעקבות ההצלחה של המורדים, בשנת 2007, יצא לאור Televisa RBD: "לה פמילייה". הסיטקום התבסס על חייהם הבדיוניים של חברי "RBD". הדמויות בסיטקום לא התבססו על הדמויות של הלהקה, אך דומה לאישיות האמיתית של השחקנים. הסיטקום רץ מה- 14 במרץ 2007- 13 ביוני 2007, ונמשכה רק כ־13 פרקים.
בשנת 2007 החלו הצילומים לסרט "Volverte a ver" עם חימנה הררה, הוא עלה לאקרנים בדצמבר 2008. בשנת 2009 הוא החל לצלם את הסרט "Venezzia in Venezuela". הסרט עלה לאקרנים ב-25 בספטמבר 2009. ב-21 במאי 2009 הודיעו[דרושה הבהרה] כי הררה ישחק בתור סבסטיאן, פרופסור הגונב חפצי אמנות יקרים.
בשנת 2009 הוא השתתף באפיזודה בתור שחקן אורח ב-"Mujeres Assesinas", סולדד, קאוטינה.
מוזיקה

בעקבות הצלחת המורדים, השיקה "RBD" עד כה 9 אלבומי אולפן, כולל אלבומים של ספרדית, פורטוגזית ואנגלית. הם מכרו מעל 15 מיליון אלבומים ברחבי העולם, וערכו סיבובי הופעות ברחבי מקסיקו, דרום אמריקה, סרביה, רומניה, ארצות הברית וספרד.
ב -15 באוגוסט 2008, "RBD" פרסמה הודעה כי הם החליטו להיפרד. הם יצאו לסיור האחרון, "Gira Del Adios", סיור עולמי שהסתיים בתחילת 2009.
בריאיון למגזין בנובמבר 2008 אמר הררה כי אין לו שום כוונה לקיים קריירת סולו אחרי "RBD", וכי הוא אינו רואה את עצמו כזמר.
חיים אישיים

להררה ולחברתו מ-"RBD", דולסה מריה, היו מערכות יחסים שוב ושוב במשך השנים 2002–2005, לאחר הפרידה הצמד לא דיברו במשך שנה.
בחודש מרץ 2006, גבר האשים את הררה בגנבת חפציו במקסיקו סיטי בשדה התעופה הבינלאומי, לבסוף לא הוגשה תלונה בגלל שהררה היה מבולבל, והוא לקח את החפצים בטעות.
ב-13 ביולי 2006 הוא זכה בפרסים: "Este Buemisimo" (מעולה) וב-"El De Mejor Estilo" (הסגנון הטוב ביותר) במהלך "Premios Juventud" ששידרה "Univision". הוא גם זכה בפרסים על ההצגה, עם להקתו "RBD".
בחודש אוקטובר 2008 היה שמועות שלהררה היה כביכול ילד בשם לוקה. הוא דיבר עם עיתונאים מהעיתון "Mexican talk show En Los Expectaculos", ואמר כי אם היה לו ילד הוא לא היה מסתיר את זה, והאישה שמאשימה אותו היא רק מעריצה מטורפת.
פילמוגרפיה

| קולנוע> שנה | קולנוע> סרט | קולנוע> תפקיד | קולנוע> הערות |
| --- | --- | --- | --- |
| 2002 | Amar te duele | פרנסיסקו |  |
| 2008 | Volverte a Ver | פבלו |  |
| 2009 | Venezzia | פרנק |  |
| 2011 | Asi es la suerte | גייארמו |  |
| 2013 | Espectro | מריו |  |
| 2014 | Obediencia Perfecta | ג'וליאן סנטוס |  |
| 2014 | La Dictadura Perfecta | קרלוס רוחו |  |
| 2016 | הנבחר | רמון |  |
| 2020 | ריקוד של 41 | איגנסיו דה לה טורה מייר |  |
| 2023 | ירח המרד | קסיוס |  |
| 2024 | ירח המרד - חלק שני: המצלקת (אנ') | קסיוס |  |
| 2024 | Tesis sobre una domesticación |  |  |

טלוויזיה
| שנה | סדרה | תפקיד | הערות |
| 2003-2002 | Clase 406 | חואן דייוויד רודריגז פינדה | תפקיד משני |
| 2006-2004 | Rebelde | מיגל ארנגו קרוורה | תפקיד ראשי; 440 פרקים |
| 2007 | RBD: La Familia | פונצ'ו | תפקיד ראשי; 13 פרקים |
| 2007 | לולה: היה היה פעם | עצמו | תפקיד אורח |
| 2008 | Terminales | לאונרדו קראל | תפקיד ראשי; 13 פרקים |
| 2009 | Tiempo Final | ארתורו | תפקיד אורח |
| 2009 | נשים רצחניות | אסטבן | תפקיד אורח |
| 2010–2009 | זיקיות | סבסטיאן | תפקיד ראשי; 135 פרקים |
| 2011 | El equipo | פרמין פרז | תפקיד ראשי; 15 פרקים |
| 2011 | El Diez | סלבדור אספינוזה | תפקיד ראשי; 8 פרקים |
| 2011 | El encanto del águila | אקווילס סארדן | תפקיד אורח |
| 2014 | El Capo | חואן וינסנט בלנקו | תפקיד ראשי; עונה 3 |
| 2016–2015 | El Dandy | דניאל "אל דנדי" בראצ'ו / חוזה "פפה" מונטנו | תפקיד ראשי; 70 פרקים |
| 2018–2015 | סנס8 | הרננדו פואנטס | תפקיד משני |
| 2016 | Urban Cowboy | קייל | סרט טלוויזיה |
| 2017–2016 | היסטוריה שתויה | צ'ה גווארה / אקווילס סארדן | 2 פרקים |
| 2017–2016 | מגרש השדים | האב תומאס אורטגה | סדרת אמריקאית; 2 עונות; תפקיד ראשי |
| 2018–2021 | מלכת הדרום | חאבייר חימנז' | עונה 3; תפקיד חוזר עונה 4-אילך; תפקיד ראשי |
| 2019 | Sitiados: México | לאון / לורנזו | תפקיד ראשי; 8 פרקים |
| TBA | La Casa de los Espíritus | אסטבן | סדרה עתידית של אמזון פריים וידאו |
המיספרה (מוח)

| --- | --- |

 שיוך:  המוח הגדול 
 מזהים
 לטינית (TA98):  hemispherium cerebri 
 טרמינולוגיה אנטומיקה:  A14.1.09.002 
 TA2 (2019):  5418 
 מזהה נרולוקס:  birnlex_1796 
 מזהה נרוניימס:  241 
 FMA:  61817 
 
המיספרת המוח או פֶּלֶג מוֹחַ גָּדוֹל (באנגלית: Cerebral hemisphere) היא חלק מהמוח של בעלי חוליות.
מבנה

אצל בעלי חוליות המוח הגדול מחולק באמצעות מענית המוח (אנ') לשני חלקים – המיספרה ימין והמיספרה שמאל. חלקן של ההמיספרות הפונה כלפי חוץ מורכב מחומר אפור רב, כאשר מתחתיו נמצא אזור של חומר לבן הנקרא Centrum semiovale (אנ'). החומר הלבן מתפקד כמִשְׁלֶבֶת (אנ') – גורם המקשר בין שני אזורים מבחינה אנטומית. יחד עם החומר הלבן נמצאים גם הגרעינים הבזליים והחדרים הלטרליים. אצל האאותריה חלק גדול מן החומר הלבן מרוכז ברשת ענפה של אקסונים (סיבים עצביים) הנקראת כפיס המוח. מלבד כפיס המוח אצל בעלי חוליות ישנם כמה אזורים קטנים יותר של משלבות כמו המישלבת האחורית (אנ'), המישלבת הקדמית (אנ') והפורניקס.
סימטריה המיספרית > סימטריה מבנית

בצורה מקרוסקופית המיספרה ימין והמיספרה שמאל סימטריות כמעט לחלוטין, זאת למעט כמה הבדלים עדינים כמו מומנט יעקובלב (Yakovlevian torque), עיוות אנטומי קל של המוח הגורם להמיספרת ימין להתפתל קדימה ביחס להמיספרת שמאל ושל המיספרת שמאל להתפתל אחורה ביחס להמיספרת ימין.
עם זאת מבחינה מיקרוסקופית, סוג התאים, תפקודם של התאים, כמות המוליכים העצביים הנמצאים ותת־סוגם של הקולטנים לאותם מוליכים עצביים שונה בין ההמיספרות. לדוגמה: יש ריכוז רב יותר של דופמין בהמיספרה השמאלית ושל נוראדרנלין בהמיספרה הימנית. ישנם הבדלים אשר נשמרים בין בני אדם ואף בין מינים שונים, אך ישנו גם שוני רב בין פרטים שונים לאותו המין.
סימטריה המיספרית > סימטריה תפקודית

אצל רוב בני האדם, המיספרה שמאל מתמחה יותר בעיבוד לשוני של מידע, דבר זה מתבטא בכך שלרוב אזור ברוקה ואזור ורניקה יימצאו בצד שמאל. כמו כן המיספרה שמאל מתמחה בעיבוד מקומי של מידע. לעומת זאת המיספרה ימין מתמחה בעיבוד גלובלי של מידע ובתפקודים מרחביים־חזותיים. המיספרה שמאל תתקשה בתפיסה ויצירה של צורות תלת־ממדיות, ואילו המיספרה ימין אינה מתקשה בכך.
סימטריה המיספרית > סימטריה תפקודית > הבדלי גברים ונשים

בממוצע אצל גברים נמצאה קישוריות גבוהה יותר בתוך כל המיספרה ואלו אצל נשים נמצאה קישוריות גבוהה יותר בין ההמיספרות. דבר זה מעיד לפי החוקרים אצל גברים על יעילות רבה יותר בתכנון פעולות והוצאתן לפועל, ואילו אצל נשים על יעילות רבה יותר בשילוב של ניתוח אנליטי יחד עם ניתוח הוליסטי. ביחס לנשים במטלות התנהגותיות בממוצע גברים נמצאו מהירים יותר במשימות מוטוריות או מוטוריות־תחושתיות ובעיבוד מרחבי, ואילו נשים נמצאו טובות יותר במשימות המערבות קשב, זיכרון מילולי או זיכרון פרצופים ובקוגניציה חברתית.
עם זאת הנתונים הם ממוצעים, כאשר בוחנים מוחות בודדים ישנה התפלגות רחבה הן של אוכלוסיית הגברים והן של אוכלוסיית הנשים עם אזורים חופפים רבים. לכן לדוגמה יכול להיות מוח השייך לזכר שהוא בעל מאפייני קישוריות נשיים.
קודקודי המוח

ישנם שלושה אזורים על קליפת המוח הנקראים קודקודי המוח (Poles), הקודקוד העורפי, הקודקוד הצדעי והקודקוד המצחי. הראשון הוא קצהו האחורי של האונה העורפית. השני נמצא בקדמת האונה הרקתית בתוך חלקו הקדמי של גומץ הגולגולת האמצעי (אנ'), והשלישי בקדמת האונה המצחית.
חשיבות קלינית

במקרים חריגים של אפילפסיה אשר עמידים לתרופות וגורמים סבל אקוטי למטופלים, מוצע טיפול ניתוחי המנתק את ההמיספרות אחת מהשנייה על מנת להקטין את חומרתם של התקפים אפילפטיים, בהליך הנקרא קורפוס קלוסטומיה. במקרים נדירים אחרים בהם המוקד האפילפטי נמצא על אחת ההמיספרות, כגון אנצפליטיס על שם רסמוסן, מוצעת הסרה של אחת ההמיספרות בהליך הנקרא הֶמִיסְפֶרְקְטוֹמְיָה (אנ').
לקריאה נוספת

מחקר חושף: גם חצי מוח זה מספיק, במדור "חדשות מדע" באתר של מכון דוידסון לחינוך מדעי
הערות שוליים

↑  פֶּלֶג מוֹחַ גָּדוֹל במילון ביולוגיה כללית (תשס"ט), 2009, באתר האקדמיה ללשון העברית
↑  Snell, Richard S. (2009). Clinical Neuroanatomy (Clinical Neuroanatomy for Medical Students (Snell)). Hagerstwon, MD: Lippincott Williams & Wilkins. p. 262. ISBN 978-0-7817-9427-5.
↑  Anderson, B.; Rutledge, V. (1996). "Age and hemisphere effects on dendritic structure". Brain. 119 (6): 1983–1990. doi:10.1093/brain/119.6.1983.
↑  Hutsler, J.; Galuske, R.A.W. (2003). "Hemispheric asymmetries in cerebral cortical networks". Trends in Neurosciences. 26 (8): 429–435. CiteSeerX 10.1.1.133.2360. doi:10.1016/S0166-2236(03)00198-X.
1 2  Ingalhalikar, M., Smith, A., Parker, D., Satterthwaite, T. D., Elliott, M. A., Ruparel, K., ... & Verma, R. (2014). Sex differences in the structural connectome of the human brain. Proceedings of the National Academy of Sciences, 111(2), 823-828.
↑  Gur RC, et al. (2012) Age group and sex differences in performance on a computerized neurocognitive battery in children age 8-21. Neuropsychology 26(2):251–265.
↑  Cherney ID, Brabec CM, Runco DV (2008) Mapping out spatial ability: Sex differences in way-finding navigation. Percept Mot Skills 107(3):747–760.
↑  Hamilton C (2008) Cognition and Sex Differences (Palgrave Macmillan).
↑  Joel, D., Berman, Z., Tavor, I., Wexler, N., Gaber, O., Stein, Y., ... & Liem, F. (2015). Sex beyond the genitalia: The human brain mosaic. Proceedings of the National Academy of Sciences, 112(50), 15468-15473.
↑  Singh, Vishram (2017). Textbook of Anatomy. Elsevier. p. 389. ISBN 9788131237274.
| --- | --- |
בקרת זהויות :  NKC: ph138843  TA98: A14.1.09.002 
מומנט יעקובלב
בתמונה ניתן לראות את שלושת קודקודי המוח בשתי ההמיספרות. בכחול את המצחי, בירוק את הרקתי ובאדום את העורפי
השתיקה (מחזה)

השתיקה הוא מחזה פרי עטם של אילנה וייזר-סנש וניב כהן, שהוצג בתיאטרון חיפה (2006-2004).